ለምርት ጥራት ትኩረት እንዲሰጥ ፕሬዝዳንት ሙላቱ ተሾመ አሳሰቡ፡፡
– በተለያ ዘርፍ የተሰማሩ አካላት የሚያከናውኗቸው ስራዎች የምርትና የአገልግሎት ጥራት መገለጫቸው ሊሆን እንደሚገባ ፕሬዝዳንት ሙላቱ ተሾመ አሳሰቡ፡፡ሶስተኛው ዙር ሀገር አቀፍ የኢትዮጵያ ጥራት ሽልማት ስነ-ስርዓት ተከናውኗል፡፡በዚህ መሰረትም ለሶስተኛ ዙር በተካሄደው ውድድር የተዘጋጀው የጥራት መመዘኛ መስፈርቶችን ያሟሉ ደርጅቶች ተሸልመዋል፡፡ለአሸናፊዎች ሽልማቱን የሰጡት የኢፌዴሪ ፕሬዝዳንት ሙላቱ ተሾመ በየዘርፉ የተሰማሩ አካላት በሚያከናውኗቸው ስራዎች የምርትና የአገልግሎት ጥራት ዓይነተኛ ዓይነተኛ መገለጫቸው ሊሆን ይገባል ብለዋል፡የኢትዮጵያ ጥራት ድርጅት የቦርድ ሰብሳቢና የአዲስ አበባ ዩኒቨርስቲ ፕሬዝዳንት ዶክተር አድማሱ ፀጋዬ ተሸላሚዎቹ ከጥራት አንፃር ከቀረቡት ተወዳዳሪዎች በተሰማሩበት የስራ ዘርፍ መልካም ተሞክሮ ያላቸው መሆናቸውን ገልፀዋል፡፡የዘንድሮው የአንደኛ ደረጃ ተሸላዎች ሀረር ቢራ እና ዳሸን ቢራ ፋብሪካዎች ሲሆኑ ሀረር ቢራ ለሶስት ተከታታይ  ሽልማቶች በማነፉ የልዩ ዋንጫ ተሸላሚ ሆኗል፡በሁለተኛ የመዕርግ ሽልማት በመቀሌ ዩኒቨርስቲ የጤና ሳይንስ ኮሌጅ እና ዓይደር ሪፈራል ሆስፒታል፣ ኦሪጅን ውሃ፣ ተክለብርሃን አምባየ ኮንስትራክሽ፣ ኢንተርናሽናል ክሊኒካል ላብራቶሪዎችና የኢትዮጵያ ንግድ ባንክ ተሸልመዋል፡፡በሶስተኛ ደረጃ የማዕረግ ሽልማት ያገኙ ብሩህ ተስፋ የመስኖና የውሃ ቴክኖሎጂ፣ ሃርመኒ ሆቴል፣ የባህርዳር ዩኒቨርስቲና መተሃራ ስኳር ፋብሪካ ናቸው፡የኢትዮጵያ ጥራት ሽልማት ድርጅት ከስድስት ዓመታት በፊት በአዲስ አበባ ዩኒቨርሲቲና በዋልታ ኢንፎርሜሽን ማዕከል የተቋቋመ ሲሆን የጥራት ፅንሰ ሀሳብን በሀገሪቱ በማስረፅ ድርጅቶች ከጥራት አንፃር ሊለኩ የሚችሉበት መመዘኛ በመቅረፅ ውጤታማ የሆኑትን እንዲበረታቱ ክፍተት የሚታይባቸው እንዲያስተካክሉ ያደርጋል፡፡ (ኢሬቴድ)